polyglot-tagger/wikipedia-language-snippets-filtered huggingface dataset:
இல்லத்தில் நடைபெறுகின்ற கல்யாணச் சடங்குகள், மதம் சார்ந்த சடங்குகள் அங்கு காணப்படுகின்ற பெரிய அகன்ற முற்றத்தில் நடைபெறுகின்றன. முற்றத்தின் ஒரு மூலையில் டாக்டர் அண்ணாமலை செட்டியாரின் மனைவி பல மணித்துளிகள் பூசை செய்த பூசை அறை அமைந்துள்ளது. இந்த அரண்மனையில் அரச குடும்பத்தினா் பயன்படுத்தி வந்த விலை உயர்ந்த பல பழமையான பொருட்கள் பாதுகாக்கப்பட்டு வருகின்றன. செட்டியார்கள் தங்கள் வீட்டு விசேஷங்களையும் வீட்டிலேயே நடத்துவதை வழக்கமாகக் கொண்டவர்கள். அதனால் வீடே பெரிய மண்டபம்போல் இருக்கும்.
சிவகங்கை நகரத்திலிருந்து 60 கிமீ தொலைவிலும், காரைக்குடியிலிருந்து 15 கிமீ தொலைவிலும் உள்ளது. அருகில் உள்ள செட்டிநாடு தொடருந்து நிலையம் 2 கிமீ தொலைவில் உள்ளது. இப்பேரூராட்சி இராமேஸ்வரம் - திருச்சி செல்லும் தேசிய நெடுஞ்சாலை எண். 210-இல் உள்ளது.
கானாடுகாத்தான் அரண்மனை என்றும் செட்டிநாட்டு அரண்மனை என்றும் அழைக்கப்படும் இந்த அரண்மனை இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், காரைக்குடி வட்டத்தில் கானாடுகாத்தான் என்னும் ஊரில் உள்ளது.
வேலைப்பாடுகள் நிறைந்த இந்த அரண்மனையின் கட்டுமானப் பணி எழு ஆண்டுகள் நடைபெற்று நிறைவுற்றதுள்ளது. இந்த அரண்மனை செட்டிநாட்டின் பாரம்பரிய கட்டிடக்கலையை வெளிப்படுத்துகின்ற வகையில் அமைந்துள்ளது.
சங்கர குருப் 1961 ஆம் ஆண்டில் கவிதைக்கான கேரள சாகித்ய அகாடமி விருதை விஸ்வரதனம் என்ற அவரது தொகுப்புக்காக பெற்றார். மத்திய சாகித்ய அகாதமி 1963 ஆம் ஆண்டில் கவிதைக்கான வருடாந்திர விருதை அவருக்கு வழங்கியது. 1965 ஆம் ஆண்டில் இந்த விருது நிறுவப்பட்டபோது, இந்தியாவின் மிக உயர்ந்த இலக்கிய விருதான ஞானபீட விருதை வென்றவர் ஆனார். 1950 ஆம் ஆண்டில் வெளியிடப்பட்ட ஒடக்குழல் என்ற அவரது தொகுப்புக்காக அவர் பரிசு பெற்றார். 1968 ஆம் ஆண்டில் ஒடக்குழல் விருது என்பதை நிறுவ பரிசுத் தொகையின் ஒரு பகுதியை அவர் ஒதுக்கி வைத்தார். பின்னர் இந்த படைப்பு பன்சூரி என்ற தலைப்பில் இந்தியில் மொழிபெயர்க்கப்பட்டது. 1967 ஆம் ஆண்டில், அவர் சோவியத் நாட்டின் நேரு விருதைப் பெற்றார். ஒரு வருடம் கழித்து, இந்திய அரசு அவருக்கு நாட்டின் மூன்றாவது மிக உயர்ந்த சிவில் கௌரவமான பத்ம பூசண் விருதினை வழங்கியது. இந்திய அஞ்சல் துறை 2003 ஆம் ஆண்டில் ஞானபீட விருது வென்றவர்கள் என்ற தொடரின் கீழ் குருப் நினைவு அஞ்சல் முத்திரையை வெளியிட்டது.
ஜி. சங்கரா குருப் மகாகவி ஜி என்று அழைக்கப்படுபவரான இவர் ஒரு இந்திய கவிஞரும் கட்டுரையாளரும் மற்றும் மலையாள இலக்கியத்தின் இலக்கிய விமர்சகரும் ஆவார். மலையாளக் கவிதைகளில் பெரியவர்களில் ஒருவராக அறியப்பட்ட இவர், முதன்முதலில் இந்திய இலக்கிய கௌரவமான ஞானபீட விருதினைப் பெற்றவர். 1968 முதல் 1972 வரை மாநிலங்களவையில் பரிந்துரைக்கப்பட்ட உறுப்பினராக பணியாற்றிய அவர், 1967 ஆம் ஆண்டில் இந்தியாவின் மூன்றாவது மிக உயர்ந்த சிவில் விருதான பத்ம பூஷண் பெற்றார். சாகித்ய அகாதமி விருது, கேரள சாகித்ய அகாதமி விருது மற்றும் சோவியத் நாட்டின் நேரு விருதையும் பெற்றவர்.
சங்கரா குருப் கேரள சாகித்ய அகாடமியின் நான்காவது தலைவராக பணியாற்றினார். அவர் கேரள சாஸ்திர சாகித்ய பரிசத்தின் தலைவராகவும், அதன் அதிகாரப்பூர்வ பத்திரிகையின் தலைமை ஆசிரியராகவும் பணியாற்றினார். அவரது பணிக் காலத்தில்தான் பத்திரிகை மூன்று மாதங்களுக்கொருமுறை வெளிவந்தது. அவர் திலகம் என்ற தலைப்பில் மற்றொரு பத்திரிகையில் பதிப்பாசிரியராக பணியாற்றியுள்ளார். 1968 ஆம் ஆண்டில், இந்திய நாடாளுமன்றத்தின் மாநிலங்களாவைக்கு பரிந்துரைக்கப்பட்ட உறுப்பினராக தேர்ந்தெடுக்கப்பட்டார்.
சங்கரா குருப் 1931 இல் சுபத்ரா அம்மா என்பவரை மணந்தார். இத்தம்பதியருக்கு இரண்டு குழந்தைகள், இரவீந்திரநாத் என்ற மகனும் இராதா என்ற மகளும் பிறந்தனர். இராதா ஒரு கல்வியாளரும் ஒரு முக்கிய இலக்கிய விமர்சகருமான எம். அச்சுதனை மணந்தார். குருப் 1979 பிப்ரவரி 2 அன்று, தனது 76 வயதில், கேரளாவின் எர்ணாகுளம் மாவட்டத்தில் அங்கமாலிக்கு அருகிலுள்ள வாப்பளசேரியில், ஒரு அறுவை சிகிச்சையைத் தொடர்ந்து ஏற்பட்ட அதிர்ச்சியில் இறந்தார்.
இந்த ஆணையத்தின் பரிந்துரைகளைப் பெற்றுக் கொண்ட அரசு அதில் சிறு மாற்றம் செய்து 14 மாநிலங்கள் 6 யூனியன் பிரதேசங்கள் என்று அறிவிப்பு செய்தது. அரசமைப்புச் சட்டத்தில் குறிப்பிடப்பட்ட ஆளுநர் மாநிலங்கள், ராஜப் பிரமுகர் மாநிலங்கள், முதன்மை ஆணையர் மாநிலங்கள் என்பதெல்லாம் நீக்கப்பட்டு ‘மாநிலங்கள்’ என பொதுப் பெயர் சூட்டுவது என முடிவு செய்யப்பட்டது. இதற்காகத்தான் மாநிலங்கள் மறு உருவாக்கச் சட்டம் 1956 ஆகஸ்ட் 31 அன்று இயற்றப்பட்டது. இந்தச் சட்டத்தின் அமலாக்கம் 1956 நவம்பர் 1 என நிர்ணயிக்கப்பட்டது. இதனால் மொழி வழி மாநிலங்கள் உருவாக்கப்பட்ட தினம் நவம்பர் 1 என பொதுவாகக் கூறப்படுகிறது.
ஜவஹர்லால் நேரு, வல்லபாய் பட்டேல், பட்டாபி சீதாராமையா என்ற பெயர்களின் சுருக்கம்தான் ஜேவிபி யாகும் . இந்தக் கமிட்டியும் மொழிவாரி மாநில உருவாக்கத்திற்கு ஒப்புதல் தெரி விக்கவில்லை. மொழிவாரி பிரிந்து நிற்பது தேச ஒற்றுமைக்கும் ஒருமைப்பாட்டுக்கும் ஆபத்தானது என்ற பாடத்தை வரலாறு நமக்குக் கற்றுத் தந்துள்ளது என்பது சர்தார் பட்டேலின் கருத்து . இதன் பிறகு முற்றிலும் நம்பிக்கை இழந்த நிலையில் பொட்டி ஸ்ரீராமுலு 1952ஆம் ஆண்டு அக்டோபர் மாதம் 19ஆம் தேதி மொழிவாரி ஆந்திர மாநிலம் கோரி சாகும்வரை உண்ணாவிரதப் போராட்டத்தைத் தொடங்கினார்.
அரசமைப்பு நிர்ணய சபை அலகாபாத் உயர்நீதிமன்ற முன்னாள் நீதிபதி எஸ்.கே.தார் தலைமையில் ஆணையம் ஒன்றை அமைத்தது.இந்தியாவில் மொழிவாரி மாநிலங்கள் அமைப்பது தேவையற்றது. நிர்வாக வசதிக்கேற்ப மாநிலங்கள் உருவாக்கப்படுவதுதான் புவியியல், இயற்கை வளங்கள் சார்ந்த பொருளாதார மேம்பாட்டுக்கு வழி வகுக்கும் , நாட்டின் ஒற்றுமையும் பாதுகாக்கப்படும் என்று கூறியது .தார் ஆணைய அறிக்கை, நாட்டின் பல்வேறு பகுதிகளில் கொந்தளிப்பை ஏற்படுத்தியது. அதனால் தாரின் அறிக்கையை மறுபரிசீலனை செய்ய ஜேவிபி கமிட்டி அமைக்கப்பட்டது.
இந்தியாவில் மொழிவாரி மாநிலங்களுக்கான கோரிக்கை இந்திய விடுதலைக்கு முன்பே எழுந்தது. இந்தியாவை ஆட்சி செய்த பிரிட்டிஷ் அரசு, நிர்வாக வசதிக்காக மொத்த நிலப்பரப்பையும் பம்பாய் மாகாணம், சென்னை மாகாணம், பெங்கால் என மூன்று மாகாணங்களுக்குள் அடக்கிவைத்திருந்தது. மேலும், பல மன்னர் அரசு அல்லது சமஸ்தானங்களும் இருந்தன. இவையே பின் நாளில் பல மொழி வாரி மாநிலங்களாகவும்,நிர்வாக ரீதியான மாநிலங்களாகவும் பிரிக்கப்பட்டன.
1950 ஆம் ஆண்டு ஏற்கப்பட்ட அரசமைப்புச் சட்டத்தில் மொழிவாரி மாநிலம் என்பதற்கான அறிகுறி கூட இல்லாமல் நாடு நான்கு பிரிவுகளாக பகுக்கப்பட்டது.நாடு விடுதலை பெற்ற பின் சுமார் 10 ஆண்டு காலம் - 1956 வரை இப்படித்தான் மாநிலங்கள் அமைக்கப்பட்டிருந்தன.
தேசிய கல்வி மற்றும் பண்பாட்டுத்துறையில் அருங்காட்சியக இயக்குநரகம் அமைக்கப்பட்டதைத் தொடர்ந்து தேசிய அரசாங்கம் அருங்காட்சியகத்தின் நிர்வாகத்தில் இன்னும் தீவிரமாக கவனம் செலுத்த ஆரம்பித்தது. மே 23, 1972 ஆம நாளன்று, அருங்காட்சியகம் ஜாவா திமூர் என்ற புதிய பெயரில் திறந்து வைக்கப்பட்டது. அருங்காட்சியகம் உத்தியோகபூர்வமாக திறக்கப்பட்டதைத் தொடர்ந்து, கிழக்கு ஜாவா மாகாண அரசாங்கத்திடம் அருங்காட்சியகத்தை ஒப்படைக்க ஒரு முயற்சி மேற்கொள்ளப்பட்டது. பிப்ரவரி 13, 1974 ஆம் நாளன்று, கிழக்கு ஜாவா அருங்காட்சியகத்தைமாகாணத்தைச் சேர்ந்த "மாநில அருங்காட்சியகம்" என நிர்ணயிக்கும் புதிய விதிமுறை வெளியிடப்பட்டது. கிழக்கு ஜாவாவின் மாநில அருங்காட்சியகமாக இந்த அருங்காட்சியம் நவம்பர் 1, 1974 ஆம் நாளன்று திறந்துவைக்கப்பட்டது.
ஜப்பானிய ஆக்கிரமிப்பின்போது, அருங்காட்சியகம் ஒன்பது மாதங்களுக்கு மூடப்பட்டு இருந்தது. செப்டம்பர் 30, 1955 ஆம் நாளன்று வான் பேபர் இறந்தபோது, அருங்காட்சியகத்தின் நிர்வாகம் யாரும் கவனிக்காத நிலையில் புறக்கணிக்கப்பட்டது. அங்கு சேகரிப்பில் காட்சிப்படுத்தப்பட்டிருந்த பல பொருள்கள் சேதமடைந்தன அல்லது கொள்ளையடிக்கப்பட்டன. பின்னர் இந்த அருங்காட்சியகத்தை யயாசன் பெண்டிடிகன் உம் டான் கெபுடயான் என்பவர் நிர்வகித்து நடத்தினார். 1964 ஆம் ஆண்டில் அருங்காட்சியகத்தில் பராமரிப்புப் பணிக்காக பேராசிரியர் டாக்டர் எம். சூட்டோபோ சிறிது தொகையை நன்கொடையாக வழங்கினார்.
மபு டான்டுலர் அருங்காட்சியகம் , இந்தோனேஷியாவின் ஒரு பிரதேசமான கிழக்கு ஜாவாவில் சிடோராஜாவில் புடுரான் என்ற இடத்தில் அமைந்துள்ள ஒரு அருங்காட்சியகம் ஆகும். முன்னர் இது ஸ்டெடெலிஜ்க் ஹிஸ்டோரிச் மியூசியம் சோராபாயா என்று இருந்தது.
ஆரம்பத்தில் இந்த அருங்காட்சியகம் ஒரு சங்கமாக 1933 ஆம் ஆண்டில் காட்ஃபிரைட் ஹரியோவால்ட் வான் பேபர் என்பவரால் நிறுவப்பட்டது. தற்போது மபு டான்டுலர் அருங்காட்சியகம் கிழக்கு ஜாவா மாகாணத்தின் மாநில அருங்காட்சியகமாக உள்ளது.
1984 ஆம் ஆண்டில், விக்டர் ஏ. மெக்குசிக் தலைமையிலான மருத்துவத் துறையின் ஆசிரியராக ஆக்ரீ நியமிக்கப்பட்டார். பின்னர் டான் லேன் தலைமையிலான உயிரியல் வேதியியல் துறையில் சேர்ந்தார். ஆக்ரீ 1992 இல் பேராசிரியராக பதவி உயர்வு பெற்றார்.2005 ஆம் ஆண்டு வரை ஜான்ஸ் ஹாப்கின்சின் மருத்துவப் பள்ளியில் இருந்தார். ஆக்,ரீ பின்னர் வட கரோலினாவின் டர்ஹாமில் உள்ள டியூக் பல்கலைக்கழக மருத்துவ மையத்தில் அறிவியல் மற்றும் தொழில்நுட்ப துணைவேந்தராக பணியாற்றினார். அங்கு, டியூக்கின் உயிரியல் மருத்துவ ஆராய்ச்சிக்கு வழிகாட்டியாக இருந்தார். 2008 ஆம் ஆண்டில் மீண்டும் இவர் ஜான்ஸ் ஹாப்கின்சின் மருத்துவ பள்ளிக்குத் திரும்பினார், அங்கு அவர், ஜான்ஸ் ஹாப்கின்ஸ் ப்ளூம்பெர்க் ஸ்கூல் ஆஃப் பப்ளிக் ஹெல்த் எனும் நிறுவனத்தில் உள்ள ஜான்ஸ் ஹாப்கின்ஸ் மலேரியா ஆராய்ச்சி நிறுவனம் என்பதின் இயக்குநராகப் பணியாற்றினார்.
மினியாப்பொலிசில் உள்ள ஆங்க்ஸ்பெர்க் கல்லூரியில் இவர் வேதியியல் பிரிவில் இளங்கலைப் பட்டம் பெற்றார். 1974 ஆம் ஆண்டில் பால்டிமோர், மேரிலாந்திலுள்ள, ஜான் ஹாப்கின்ஸ்சின் மருத்துவப் பள்ளியில் இவர் எம். டி பயின்றார். 1975 முதல் 1978 வரை சார்லஸ் சி.ஜே. கார்பெண்டரின் வழிகாட்டுதலின் கீழ் கேஸ் வெஸ்டர்ன் ரிசர்வ் பல்கலைக்கழகத்தின் மருத்துவ மையத்தில், உள் மருத்துவத் துறையில் மருத்துவப் பயிற்சியை முடித்தார். இதைத் தொடர்ந்து வட கரொலைனா நினைவு பலகலைக்கழகத்தில் இவருக்குஉதவித் தொகை கிடைத்தது. 1981 ஆம் ஆண்டில், ஆக்ரீ ஜான்ஸ் ஹாப்கின்சின் மருத்துவப் பள்ளிக்குத் திரும்பினார். பின்னர் வான் பென்னட்டின் ஆய்வகத்தில் உயிரியல் துறையில் சேர்ந்தார்.
பீட்டர் ஆக்ரீ ஓர் அமெரிக்க மருத்துவர், நோபல் பரிசு பெற்ற மூலக்கூறு உயிரியலாளர் ஆவார். மேலும் இவர் பொது சுகாதார ஜான்ஸ் ஹாப்கின்ஸ் ப்ளூம்பெர்க் பள்ளி மற்றும் மருத்துவ ஜான்ஸ் ஹாப்கின்ஸ் பள்ளியின் பேராசிரியர் மற்றும் ஜான்ஸ் ஹாப்கின்ஸ் மலேரியா ஆராய்ச்சி நிறுவனத்தின் இயக்குனர் ஆவார் . 2003 ஆம் ஆண்டில், 2003 ஆம் ஆண்டிற்கான வேதியியலுக்கான நோபல் பரிசை "உயிரணு சவ்வுகளில் உள்ள வரிசைகள் தொடர்பான கண்டுபிடிப்புகளுக்காக" ஆக்ரீ, ரோட்ரிக் மெக்கின்னனுடன் பகிர்ந்து கொண்டார். 2009 ஆம் ஆண்டில், ஆக்ரீ அமெரிக்கன் அசோசியேஷன் ஃபார் தி அட்வான்ஸ்மென்ட் ஆஃப் சயின்சின் தலைவராக தேர்ந்தெடுக்கப்பட்டார்.
நோர்வே மற்றும் ஸ்வீடிஷ் வம்சாவளியைச் சேர்ந்த பெற்றோரின் ஆறு குழந்தைகளில் இவர் இரன்டாவது குழந்தையாகப் பிறந்தார். மினசோட்டாவின் நார்த்ஃபீல்டில் ஜனவரி 30, 1949 இல் பிறந்தார். ஆக்ரீ லூதரனியம் மரபினைச் சேர்ந்தவர் ஆவார் . தான் உயர்நிலைப்பள்ளியில் பயின்ற போது சோவியத் யூனியன் வழியாக சர்வதேச பயணத்தினை மேற்கொண்டார். அந்த பயணம் இவரை அதிகமாக ஈர்த்தது.இவரது தந்தை வேதியியல் பேராசிரியராக இருந்தார். இவருக்கு அறிவியலில் ஆர்வம் வரும் வரை படிப்பில் ஆர்வம் இல்லாமல் இருந்தார்.
நோய்க்கான அறிகுறிகள் எதுவும் இல்லை என்றால் சிகிச்சை எதுவும் தேவையில்லை. . ஆனால் அறிகுறிகள் உள்ளதெனில் நோயாளிகளுக்கு சீழ்வடித்தல் முறை பரிந்துரைக்கப்படுகிறது. எளிய கீறல் அல்லது வெட்டு மூலம் சீழை வடித்து பின்னர் மீள்நிகழ்வாகத் தொடர்ந்து நான்கு வாரங்களுக்கு ஒரு சிறுநீர் நீக்க குழாயை செருகி சிகிச்சையளிப்பதே சிறந்த முறையாகும். . மார்சுபியலைசேசன் எனப்படும் பையாக்க அறுவை சிகிச்சை முறை பயன்படுத்தலாம் பிரச்சினை மேலும் தொடர்ந்தால் முழு சுரப்பியும் அகற்றுவதே சிறப்பாகும். மேலும் 40 வயதிற்கு மேற்பட்ட பெண்களுக்கு பரிசோதனையில் புற்றுநோய் இல்லை என உறுதிப்படுத்திய பின்னர் முழு சுரப்பியும் அகற்றுதல் சிறந்ததாகும். இதற்கு நுண்ணுயிர் எதிர்ப்பிகள் பொதுவாக தேவைப்படுவதில்லை. .
பார்தோலின் நீர்க்கட்டி என்பது பார்தோலின் சுரப்பி பிறப்புறுப்புக்குள் இருக்கும் போது தடுக்கப்படுவதால் உண்டாகும் ஒருவகையான நீர்க்கட்டியாகும் சிறிய நீர்க்கட்டிகள் ஒரு சில அறிகுறிகளை ஏற்படுத்தும். பெரிய நீர்க்கட்டிகள் யோனியின் ஒரு பக்கத்தில் வீக்கத்தையும், உடலுறவில் அல்லது நடைபயிற்சியின் போது கடுமையான வலியையும் ஏற்படுத்தக்கூடும். . இந்த நீர்க்கட்டியில் தொற்று ஏற்பட்டால் புண் ஏற்பட்டு சீழ் உண்டாகக்கூடும். புண்கள் சிவப்பு நிறத்திலும் மிகவும் வேதனை உண்டாக்குபவையாகவும் இருக்கும்.
பெரும்பாலான பார்தோலின் நீர்க்கட்டிகள் நோயாளிகளுக்கு எந்தவிதமான அறிகுறிகளையும் ஏற்படுத்துவதில்லை. ஆனால் நடைபயிற்சியின் போதும், உட்கார்ந்து உள்ளபோதும் அல்லது உடலுறவுவின் போதும் வலி ஏற்படலாம். இந்த நீர்க்கட்டிகள் வழக்கமாக 1 முதல் 4 செ.மீ வரை இருக்ககூடும். மேலும் இவை யோனியின் உதடுகளின் நடுவில் அமைந்திருக்கும். பெரும்பாலான பார்தோலின் நீர்க்கட்டிகள் யோனியின் இடது அல்லது வலது பக்கத்தை மட்டுமே பாதிக்கின்றன. சிறிய நீர்க்கட்டிகள் பொதுவாக வலி மிகுந்தவையாக இருக்காது. ஆனால் மிகப் பெரிய நீர்க்கட்டிகள் குறிப்பிடத்தக்க கடுமையான வலியை ஏற்படுத்தும்.
பார்தோலின் நீர்க்கட்டிகளால் இரண்டு சதவீதம் பெண்கள் தங்கள் வாழ்க்கையின் ஏதோ ஒரு காலகட்டத்தில் பாதிக்கப்படுகின்றனர். இந்த நோய் பொதுவாக பெண்களுக்கு குழந்தை சுமக்கும் ஆண்டுகளில் ஏற்படுகிறது. 17 ஆம் நூற்றாண்டை சேர்ந்த டென்மார்க் நாட்டு மருத்துவர் காசுபர் பார்தோலின் 1677 ஆம் ஆண்டு இச்சுரப்பிகளைப் பற்றி துல்லியமாக விவரித்தார். இவரை சிறப்பிக்கும் விதமாக இந்நோய்க்கு பார்தோலின் நீர்கட்டி எனப்பெயரிடப்பட்டது. பார்தோலின் நீர்க்கட்டி நோயின் உள்ளார்ந்த அடிப்படைகள் பபோர்டு வோர்டு என்பவரால் 1967 ஆம் ஆண்டு தீர்மானிக்கப்பட்டது. .
பார்தோலின் நீர்க்கட்டி உண்டாவற்கான காரணங்கள் பொதுவாக அறியப்படவில்லை. மேலும் சீழ்படிந்த கட்டியுடன் ஒரு பாக்டீரியா தொற்று ஏற்படுகிறது ஆனால் இது பாலியல் ரீதியாக பரவும் நோய்த்தொற்று இல்லை. . அரிதாக கொனோறியா எனப்படும் மேகவெட்டை நோயினால் ஏற்பட்டதாகவும் இது இருக்கலாம். நோய் கண்டறிதல் பொதுவாக அறிகுறிகள் மற்றும் பரிசோதனையை அடிப்படையாகக் கொண்டவையாகும். 40 வயதிற்கு மேற்பட்ட பெண்களுக்கு புற்றுநோயிலிருந்து தப்பித்துக் கொள்ள பயாப்சி எனப்படும் உயிரகச்செதுக்கு பரிசோதனை பரிந்துரைக்கப்படுகிறது.
2015 ஆம் ஆண்டு மாலை 4.30 மணிக்கு இந்த நகர வானூர்தி நிலையத்தில் அளவிடப்பட்ட காற்றின் வெப்பநிலை இருந்தது. பனிப்புள்ளி இருந்தது. ஈரப்பதம் 49% ஆகும். , சற்று கீழேயுள்ள வெப்பநிலையைத் தான், அதிகபட்சமாக, மனிதர்கள் பொறுத்துக்கொள்ளக்கூடியதாகும். அதற்கு மேல் நீட்டிக்கப்பட்ட சூழ்நிலை வெளிப்பாடு மரணத்திற்கு வழிவகுக்கும். இந்நகரத்தில் வெப்பக் குறியீடு இருந்தது. இது உலகில் எங்கும் பதிவு செய்யப்படாத இரண்டாவது மிக உயர்ந்த வெப்பக் குறியீடாகும்.
பான்டார்-இ மாக்சார் ( - , , பிற பெயர்கள்: - , - ‘, -, , -, -, ‘, ; ஒத்த பெயர்கள் : , , , ) என பலப்பெயர்களால் அழைக்கப்படும் இந்த நகரமானது, மாக்சார் மண்டலத்தின் தலைநகரம் ஆகும்.
ஆரம்பத்தில், அவர் ஜமீலா பேகத்தை மணந்தார், ஆனால் பின்னர் நடிகை சபிஹா கானூமை மணந்தார். நிகர் விருதுகள் வரலாற்றில் சிறந்த நடிகருக்கான முதல் நிகர் விருது வாடா திரைப்படத்தில் நடித்ததற்காக அவருக்கு வழங்கப்பட்டது. பின்னர் அவர் 1962 மற்றும் 1963 ஆம் ஆண்டுகளுக்கான சிறந்த நடிகருக்கான நிகர் விருதுகளை வென்றார். இறுதியாக அவர் இறந்த நீண்ட காலத்திற்குப் பிறகு 2010 ல் பாகிஸ்தான் ஜனாதிபதியால் சித்தாரா-இ-இம்தியாஸ் விருது வழங்கப்பட்டது . அவர் தயாரித்து, இயக்கிய மற்றும் முக்கிய கதாபாத்திரத்தில் நடித்த ஒரே திரைப்படம் ஷாம் தலே . அவர் 11 ஜூன் 1982 இல் இறந்தார்.
சந்தோஷ் குமார் ,( பஞ்சாபி, என்று அறியப்படும் 1950 கள் மற்றும் 1960 களின் பிரபலமான பாகிஸ்தான் திரைப்பட நடிகர் ஆவார் . அவர் பிரிட்டிஷ் இந்தியாவின் லாகூரைச் சேர்ந்த நன்கு படித்த உருது மொழி பேசும் குடும்பத்தைச் சேர்ந்தவர். அவரது சகோதரர் தர்ப்பன் இதே காலகட்டத்தில் ஒரு புகழ்பெற்ற திரைப்பட நடிகர் ஆவார். அவருடைய மற்றொரு சகோதரரான எஸ்.சுலைமான் ஒரு திரைப்பட இயக்குனர்.
சந்தோஷ்குமாரின் பிறந்த பெயர் சையத் மூசா ராசா. இவர் பிரிட்டிஷ் இந்தியாவின் லாகூரில் 1925 இல் பிறந்தார். இருப்பினும், அவர் இந்தியாவின் உத்தரபிரதேசத்தைச் சேர்ந்த ஷியா குடும்பத்தைச் சேர்ந்தவர். ஹைதராபாத்தில் உள்ள உஸ்மானியா பல்கலைக்கழகத்தில் பட்டம் பெற்ற அவர், அங்கு அதிக மதிப்பெண்களுடன் இந்திய சிவில் சர்வீஸ் தேர்வில் தேர்ச்சி பெற்றார்.
பாக்கிஸ்தானின் சூப்பர் ஸ்டார் கதாநாயகனாக சுதிர் இருந்தாலும், சந்தோஷ் குமார் முதலாவது சிறந்த காதல் நாயகனாக இருந்ததார். இந்தியாவில் அவரது முதல் படம் அஹென்சா 1947 இல் வெளியானது. பாக்கிஸ்தானில், அவரது முதல் படம் 1950 இல் பெலி ஆகும், அதே ஆண்டில் அவர் முதல் பாகிஸ்தான் வெள்ளி விழா உருது திரைப்படமான டோ அன்சூவின் திரைப்பட ஹீரோவாக ஆனார். அவர் சபிஹா கானூமை மணந்தார்.
அவரது கல்வி மற்றும் விழிப்புணர்வு காரணமாக, சந்தோஷ்குமார் எப்போதுமே வெளிநாடுகளில் நடைபெறும் கூட்டங்களில் பாகிஸ்தானின் பிரதிநிதிகள் பணிபுரியும் குழுக்களை வழிநடத்த நியமிக்கப்பட்டார், இதன் காரணமாக பாகிஸ்தான் திரையுலகின் வெளியுறவு மந்திரி என்று அறியப்பட்டார். அறுபதுகளின் நடுப்பகுதியில் ரேடியோ பாக்கிஸ்தான் ஒளிபரப்பிய ஒரு நேர்காணலில் அவர் இதை வெளிப்படுத்தினார்.
1947 ல் பாகிஸ்தான் சுதந்திரம் அடைந்த பின்னர், சந்தோஷ்குமார் தனது குடும்பத்துடன் பாகிஸ்தானின் லாகூருக்கு குடிபெயர்ந்தார்.
இந்த உட்பிரிவுகளை நன்கு புரிந்து கொள்ள, பின்வரும் அட்டவணை பயனுள்ளதாக இருக்கும். பி மாகாணம் இரண்டு மாவட்டங்களாகப் பிரிக்கப்பட்டுள்ளது என்று வைத்துக் கொள்ளுங்கள். ஏ மற்றும் பி. மண்டலம் ஏ என்பது, 3 மாவட்டங்களைக் கொண்டுள்ளது. ஒன்று நடுவ மாவட்டம், இரண்டாவது எக்சு மாவட்டம், மூன்றாவது ஒய் மாவட்டம். நடுவ மாவட்டத்தின் தலைநகரான சிட்டி எம் எனக் கருதுவோம். ஒவ்வொரு மாவட்டத்திலும், ஒன்று அல்லது அதற்கு மேற்பட்ட நகரங்கள் மற்றும் / அல்லது ஒன்று அல்லது அதற்கு மேற்பட்ட ஊரக மாவட்டம் உள்ளன. எங்கள் எடுத்துக்காட்டில், நடுவ மாவட்டத்தில் சிட்டி எம், சிட்டி என், மற்றும் ஆர்ஏ டி ஆகியவை உள்ளன. இது வி 1, வி 2, வி 3 மற்றும் வி 4 ஊரகங்களை உள்ளடக்கியது; மாவட்ட எக்சு சிட்டி ஓ மற்றும் ஆர்ஏ யு ஆகியவற்றைக் கொண்டுள்ளது. மாவட்ட க்கு நகரங்கள் இல்லை. ஒரு ஆர்.ஏ. வி. குறைந்தபட்ச மாவட்டமானது, ஒரே ஒரு நடுவ மாவட்டமாக, ஒரே நகரத்தை மட்டுமே கொண்டுள்ளது. பின்வரும் அட்டவணையில் உள்ள மண்டலம் பி அத்தகைய வகையாகும். இதில் ஒரே ஒரு நகரம் 'குயூ' ஆகும்.
ஈரானின் மண்டலங்கள் என்பதை அந்நாட்டினர் சாரெசுடன் என்றே அழைக்கின்றனர். இவை அந்நாட்டு அரசின் ஆளுகைப் பிரிவுகளில் ஒன்றாகும். இப்பிரிவுக்கு மேலே இரண்டு பிரிவுகள் உள்ளன. முதற்பிரிவின் பெயர் ஆட்சிப்பகுதி என்பர். ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும், அடுத்து 31 பெரிய மாகாணங்களாகப் பிரிக்கப்பட்டுள்ளன. இந்த மாகாணங்கள் மூன்றாம் நிலைப் பிரிவாக மண்டலங்கள் எனப் பிரிக்கப்பட்டுள்ளன. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான பொருள் உடைய தமிழ்ச் சொல் மண்டலம் ஆகும்.
ஒவ்வொரு மண்டலமும் பஃர்மன்தாரி எனப்படும், அலுவலகத்தால் நிருவகிக்கப்படுகிறது. இந்த அலுவலகமானது, வெவ்வேறு பொது நிகழ்வுகளையும், முகமை வழி செயற்படும் செயற்களையும் ஒருங்கிணைக்கிறது. இந்த ஒருங்கிணைப்பினை பஃர்மந்தர் என்ற மண்டல ஆளுநர் ஆட்சி செய்வார். இவரே இம்மண்டலத்தின் தலைமை அதிகாரியாக செயற்பட்டு, இம்மண்டலத்தை வழிநடத்துவார். ஈரான் மாகாணங்களில், அதிக மண்டலங்களைக் கொண்ட மாகாணம், பாருசு மாகாணம் ஆகும். அம்மாகாணத்தில் 23 மண்டலங்கள் உள்ளன. ஒரே ஒரு மண்டலத்தை மட்டும் பெற்று, கொம் மாகாணம் ஈரானின் மிகக் குறைவான மண்டலத்தை உடைய மாகாணமாகத் திகழ்கிறது. இந்நாட்டினில் மொத்தம், 2005 ஆம் ஆண்டு கணக்கெடுப்பின் படி, 324 மண்டலங்கள் இருந்தன.
அல்லைல் கிளைசிடைல் ஈதர் என்பது பசைகள் மற்றும் முத்திரைகள் குத்த பயன்படும் அரக்கு போன்றவை செய்ய பயன்படுத்தப்படும் ஒரு கரிமச் சேர்மம் ஆகும். மேற்கண்ட தயாரிப்பு பலபடியாக்கல் வினைகளில் பயன்படும் ஒரு ஒற்றைப்படியாக இச்சேர்மம் பயன்படுத்தப்படுகிறது. இது அல்லைல் ஆல்ககால் மற்றும் கிளைசிடால் ஆகியவை இணைந்து குறுக்க வினைக்குட்பட்டு ஈதர் பிணைப்பின் வழியாக இணைக்கப்பட்ட ஒரு விளைபொருள் ஆகும். இது ஒரு அல்கீன் மற்றும் ஒரு எப்பாக்சைடு குழு இரண்டையும் கொண்டிருப்பதால், ஒரு வேதிவினைக்குழுவானது ஒரு பொருளைத் தேர்ந்தெடுத்து வினையாற்றும் போது மற்றொரு வினை செயல் தொகுதி அப்படியே இருக்கும்.
அல்லைல் கிளைசிடைல் ஈதர் சீர்மைத்தன்மையற்றதாகும். இது இரண்டு ஆடிஎதிருரு வடிவங்களைக் கொண்டுள்ளது. ஒரு அல்லைல் தொகுதியின் எளிமையான எபாக்சிசனேற்றம் ஒரு சுழிமாய்க் கலவையைத் தருகிறது. அதே நேரத்தில் அளிக்கும் அதே வேளையில், ஒரு மோனாக்சிஜீனேஸ் என்ற நொதியால் நுண்ணுயிர் ஆக்சிசனேற்றம் நிகழ்த்தப்படும் போது எதிர்உருவமை தெரிவு முடிவினை அளிக்கிறது.
இந்த சேர்மத்தின் தொழில்துறை தயாரிப்பு என்பது அல்லைல் ஆல்ககால் மற்றும் எபிக்குளோரோஐதரின் இடையேயான வினை ஆகும். இந்த ஒடுக்க வினையின் துணை விளைபொருளான ஐதரசன் குளோரைடு அடுத்ததான காரத்துடனான வினையின் மூலம் நீக்கப்படுகிறது.
இந்த வேதிப்பொருளானது டைஅல்லைல் ஈதரின் இரண்டில் ஒரு ஆல்க்கீனை பெரசிட்டிக் அமிலம் அல்லது பெராக்சைடு கொண்டு பல்வேறு டைட்டானியம் வினையூக்கிகளின் முன்னிலையில் எப்பாக்சிஜனேற்றம் செய்வதன் மூலமும் தயாரிக்கப்படுகிறது.
அல்லைல் கிளைசிடைல் ஈதர் பசைகள் மற்றும் முத்திரைகளுக்கான அரக்கு மற்றும் பல்வேறு வகையான பலபடி தயாரிப்புகளுக்கு ஒரு தொடக்க நிலை ஒற்றைப்படியாக பயன்படுத்தப்படுகிறது.
மாற்றாக, ஓரிணைய டோசைலட்டின் மீதான ஈரிணைய ஆல்ககாலின் அணுக்கருக் கவர் வளையமாக்கல் வினை சமச்சீரற்ற எப்பாக்சைடு விளைபொருளை அளிக்கிறது.
வீசப்பட்ட பந்து முறையற்ற வகையில் மட்டையாளரை விட்டு அகன்று செல்வது. இதன் விளைவாக மட்டையாடும் அணிக்கு கூடுதல் ஓட்டம் வழங்கப்படும். ஒவ்வொரு நிறைவிலும் வீசப்படும் ஆறு முறையான வீச்சுகளில் அகல வீச்சு சேர்க்கப்படாது என்பதால் அதை ஈடுசெய்யும் வகையில் கூடுதலாக ஒரு வீச்சு இடம்பெறும்.
மட்டையாளரை ஆட்டமிழக்கச் செய்யும் முறைகளில் ஒன்று- மட்டையாளர் தனது எல்லைக்கோட்டை விட்டு தாண்டியிருக்கும்போது வீசப்பட்ட பந்தைப் பிடித்து இழப்புக் கவனிப்பாளர் அவருக்கு அருகில் உள்ள இழப்பை அடித்து அதன் மேலுள்ள மரத்துண்டுகளை விழச்செய்தால் மட்டையாளர் ஆட்டமிழப்பார்
மட்டையாளர் எடுக்காமல் அவரது அணிக்கு கிடைக்கும் இலவச ஓட்டம். பொதுவாக மட்டையாளரின் மட்டை அல்லது உடலில் படாமல் செல்லும் பந்தை கவனிப்பாளர் பிடிக்கத் தவறும்போது எடுக்கப்படும் ஓட்டங்கள் மட்டையாளரின் கணக்கில் இல்லாமல் நேரடியாக அவரது அணியின் கணக்கில் சேர்க்கப்படும்.
தனது எதிரணியை வீழ்த்துவதற்காக ஒரு அணி எடுக்க வேண்டிய மொத்த ஓட்டங்களின் எண்ணிக்கை. இது எதிரணி எடுத்த ஓட்டங்களை விட ஒரு ஓட்டம் கூடுதலாக இருக்கும். மழையால் பாதிக்கும் வரையிட்ட நிறைவுப் போட்டிகளில் டலூ முறையைக் கொண்டு இலக்கு மாற்றியமைக்கப்படும்
ஒளிக்குறைந்த நேரத்தில் ஒரு நாளின் ஆட்டநேரத்தில் மீதமுள்ள நிறைவுகளை ஆடுவதற்காக களமிறக்கப்படும் கீழ்வரிசை மட்டையாளர். ஆட்டநேரம் முடியும் வரை களத்தில் தன்னுடன் உள்ள அணியின் முக்கியமான மட்டையாளரை ஆட்டமிழக்காமல் காப்பாற்றுவதே இவரது பணியாகும்.
வீசப்படும் பந்து செயலற்ற நிலையில் இருக்கும் போது ஓட்ட இழப்போ ஆட்டமிழப்போ செய்ய இயலாது. ஒவ்வொரு வீச்சிற்கு பிறகும் நடுவர் தனது சைகையால் பந்தின் செயலற்ற நிலையை அறிவிப்பார். அதன்பிறகு அடுத்த வீச்சு வரை அது செயலற்ற நிலையில் இருக்கும்.
ஆடுகளத்தில் மட்டையாடுபவர் முன் வைத்திருக்கும் காலின் பக்கத்தில் அமைந்திருக்கும் பகுதி. இது நேர் பக்கம் என்றும் அறியப்படுகிறது. வலது-கை மட்டையாளருக்கு வலதுப் பகுதியும் இடது கை மட்டையாளருக்கு இடதுப் பகுதியும் காற்புறங்களாகும்.
ஆடுகளத்தில் உள்ள கதிரவ ஒளி பந்தை அடையாளம் காணமுடியாத அளவுக்கு குறைவாக இருந்தால் ஆட்டநேரம் முடிவதாக நடுவர் அறிவிப்பார். பொதுவாக செயற்கை ஒளிதரும் விளக்குகள் இல்லாத அரங்குகளில் இந்நிலை ஏற்படும்.
காயம் அல்லது உடல்நலக்குறைவு காரணமாக போட்டியில் இருந்து விலகிய வீரர். இவர் போட்டியின் எந்த நேரத்திலும் களத்திற்கு திரும்பி வந்து ஆட்டத்தை விட்ட இடத்தில் இருந்து தொடர்ந்து விளையாடலாம்.
வீசுகளத்தில் ஓடிக்கொண்டிருக்கும் மட்டையாளர் வரைகோட்டைத் தொடும் முன்பு அதன் அருகிலுள்ள இழப்பை களத்தடுப்பு வீரருள் ஒருவர் பந்தால் தாக்குவதன் மூலம் மட்டையாளரை ஆட்டமிழக்கச் செய்வது
மட்டையாடுபவருக்கு அருகில் உள்ள இலக்கின் பின்பு நிற்கும் களத்தடுப்பு வீரர். களத்தடுப்பு அணியில் இவருக்கு மட்டுமே கையுறைகளும் கால் பட்டைகளும் அணிய அனுமதி வழங்கப்படுகிறது.
களத்தடுப்பு இடங்களில் ஒன்று. மட்டையாளரின் மட்டையில் நழுவிச் செல்லும் பந்தைப் பிடிக்கும் இடம் என்பதால் இவ்வாறு அழைக்கப்படுகிறது. இது எதிர் பக்கத்தில் அமைந்திருக்கும்.
உயர்தரம் கொண்ட துடுப்பாட்டப் போட்டி வகை. .பொதுவாக 5 நாட்கள் வரை நடைபெறும். இரு அணிகளுக்கும் இரண்டு பகுதிகள் என்ற வீதத்தில் மொத்தம் 4 ஆட்டப்பகுதிகள் இடம்பெறும்.
மட்டையாடும் வரிசையில் 5 முதல் 7 வரை உள்ள இடங்களில் களமிறங்கும் மட்டையாளர்கள். பொதுவாக இந்த வரிசையில் அணியின் பன்முக வீரர்களும் இழப்புக் கவனிப்பாளரும் இருப்பர்
நாணயத்தை சுழற்றி எறிவதன் மூலம் இரு அணிகளில் எந்த அணியின் தலைவருக்கு மட்டையாட்டம் அல்லது களத்தடுப்பைத் தேர்வு செய்ய உரிமையுள்ளது என்பதைத் தீர்மானிக்கும் முறை
மட்டையாளர் 50 ஓட்டங்களை எட்டுவது. இது உயர்வரிசை மட்டையாளருக்குக் குறிப்பிடத்தக்க சாதனையாகவும் கீழ்வரிசை மட்டையாளருக்கு சிறந்த சாதனையாகவும் கருதப்படுகிறது.
மழையால் இடைநிறுத்தப்பட்ட போட்டியை தொடர்வதற்காக ஒதுக்கப்படும் நாள். இது வரையிட்ட நிறைவுப் போட்டிகளின் முக்கியமான கட்டத்தில் மட்டுமே பயன்படுத்தப்படுகிறது.
களத்தடுப்பு வீரர்கள் தலையில் அணியும் உடுப்பு. பன்னாட்டுப் போட்டியில் முதன்முதலாக அறிமுகமாகும் வீரருக்கு தொப்பி அணிவித்து அணியில் சேர்ப்பது வழக்கம்.
வீசப்பட்ட பந்தை தனது மட்டையால் இருமுறை அடித்தால் மட்டையாளர் ஆட்டமிழப்பார். எனினும் இழப்பைக் காக்கும் நோக்கில் அடித்திருந்தால் ஆட்டமிழக்க மாட்டார்.
மட்டையாடுபவருக்கு எதிர் பக்கத்தில் அமைந்துள்ள களம். வலது-கை மட்டையாளருக்கு இடப்பக்கமும் இடது-கை மட்டையாளருக்கு வலப்பக்கமும் எதிர் பக்கங்களாகும்.
களத்தடுப்பில் ஈடுபடும் வீரர். ஒரு அணியில் இழப்புக் கவனிப்பாளர், பந்து வீச்சாளர் ஆகிய இருவரையும் தவிர மற்ற அனைவரும் களத்தடுப்பாளர்களாக இருப்பர்.
மட்டையாளர் அடித்த பந்து நிலத்தில் பட்டு எகிறாமல் எல்லையைத் தாண்டிச் செல்வது- இதனால் மட்டையாளருக்கும் அவரது அணிக்கும் 6 ஓட்டங்கள் கிடைக்கும்
மழையால் பாதிக்கப்பட்ட வரையிட்ட நிறைவுப் போட்டியில் வெற்றியாளர் அல்லது வெற்றிக்குத் தேவையான இலக்கை நிர்ணயிக்கப் பயன்படுத்தப்படும் கணித முறை
கள நடுவரின் முடிவை மீளாய்வு செய்யும்படி மூன்றாம் நடுவரிடம் முறையிடுவது. மூன்றாம் நடுவர் தொழில்நுட்ப உதவியுடன் முடிவெடுத்து அறிவிப்பார்
பிழை வீச்சை அடுத்து வீசப்படும் பந்தில் மட்டையாடுபவரை ஆட்டமிழக்கச் செய்ய இயலாது என்பதால் அவர் எவ்வித தயக்கமும் இன்றி பந்தை அடிப்பது.
ஓட்ட சராசரி என்பது மட்டையாளரின் மொத்த ஓட்டங்களை அவரது மொத்த ஆட்டமிழப்புகளின் எண்ணிக்கையைக் கொண்டு வகுப்பதன் மூலம் கிடைக்கும் அளவு.
வீசப்படும் பந்து மட்டையாடுபவருக்கு அருகில் உள்ள இழப்பைத் தாக்குவது- இது மட்டையாளரை ஆட்டமிழக்கச் செய்யும் முறைகளில் ஒன்றாகும்.
ஒரு மட்டையாளரின் மொத்த ஓட்டங்களை அவரது மொத்த ஆட்டமிழப்புகளின் எண்ணிக்கையைக் கொண்டு வகுப்பதன் மூலம் கிடைக்கும் அளவு
மகாபலேசுவர் சாயில் 1943 ஆகஸ்ட் 4 ஆம் தேதி கர்நாடகாவின் வடகன்னட மாவட்டத்திலுள்ள மசாலியில் உள்ள சேசபாக் என்ற கிராமத்தில் ஒரு விவசாயக் குடும்பத்தில் பிறந்தார். சாயிலின் தந்தை ராணுவத்தில் பணிபுரிந்தவர். தந்தையின் மறைவின் காரணமாக, இவர் தனது குழந்தை பருவத்தில் பள்ளிப்படிப்பை விட்டுவிட்டு விவசாயத்தில் ஈடுபட வேண்டியிருந்தது. ஆறாவது வயதில் பள்ளியைத் தொடங்கிய இவர் எட்டாம் வகுப்பு வரையில் படித்தார். பின்னர், இந்தியத் தரைப்படையில் சேர்ந்தார். 1965 ஆம் ஆண்டு இந்திய-பாக்கித்தான் போரில் பங்கேற்றார். போரின் போது குசேனிவாலா எல்லையில் நிறுத்தப்பட்டார்.